Document ID: 32002R0357

32002R0357
L 056/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) 357/2002 НА КОМИСИЯТА
от 26 февруари 2002 година
относно издаването на вносни лицензи за захар и смеси от захар и какао, окачествявани като продукти с произход от АКТБ/OCT и EО/OCT
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 2001/822/ЕО на Съвета от 27 ноември 2001 г. относно асоциирането на отвъдморските държави и територии с Европейската общност (Решение за отвъдморско асоцииране) (1),
като взе предвид Регламент (ЕО) № 192/2002 на Комисията от 31 януари 2002 година относно установяване на подробни правила за издаване на вносни лицензи за захар и смеси от захар и какао с кумулация на произход от АКТБ/OCT или EО/OCT (2), и по-специално член 6, параграф 3 от него,
като има предвид, че:
(1)
Член 6, параграф 4 от приложение III към Решение 2002/822/ЕО позволява кумулация на произход от АКТБ/OCT или EО/OCT на продукти съгласно глава 17 и кодове по КН 1806 10 30 и 1806 10 90 до годишно количество от 28 000 тона захар.
(2)
Бяха подадени заявления до националните органи съгласно Регламент (ЕО) № 192/2002 за издаване на вносни лицензи за общо количество, надхвърлящо позволеното по силата на Решение 2001/822/ЕО.
(3)
Член 6, параграф 3 от Регламент (ЕО) № 192/2002 предвижда, че в случаите, когато заявленията за лиценз годишно обхващат количество, превишаващо 28 000 тона захар, Комисията е длъжна да приеме регламент, определящ единен коефициент на намаляване, който трябва да се приложи към всяко подадено заявление и да прекрати подаването на други заявления за текущата година.
(4)
Комисията трябва съответно да определи коефициент на намаляване за издаването на вносни лицензии и да прекрати подаването на други заявления за лицензии за 2002 година,
ПРИЕ НАСТОЯЩИЯ РЕГЛАМЕНТ:
Член 1
Вносните лицензи, които са предмет на заявления, подадени до 14 февруари 2002 г. по член 6 от Регламент (ЕО) № 192/2002 за 45 000 тона се издават за 62,22222 % от количеството, за което се кандидатства.
Член 2
Подаването на други заявления за 2002 г. се прекратява с настоящия регламент.
Член 3
Настоящият регламент влиза в сила на 27 февруари 2002 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 февруари 2002 година.

Labels: 10
3
17
18